
20 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5755 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός ωραρίου εργασίας σε 24ωρη βάση, 
καθώς και κατά τις Κυριακές και εξαιρέσιμες ημέ¬ 
ρες, των Εποπτών Δημόσιας Υγείας του Τμήματος 
Περιβαλλοντικής Υγιεινής και Υγειονομικού Ελέγ¬ 
χου, της Διεύθυνσης Δημόσιας Υγείας και Κοινω¬ 
νικής Μέριμνας της Περιφέρειας Δυτικής Μακε¬ 
δονίας/ Π.Ε. Καστοριάς, για τα έτη 2019 έως και 
2023. 

2 

Έγκριση υπερωριακής απασχόλησης υπαλλήλων 
τηςΔ/ΝΣΗΣΤΕΧΝΙΚΩΝ ΕΡΓΩΝΤΜΗΜΑΣΥΓΚΟΙΝΩ- 
ΝΙΑΚΩΝ ΕΡΓΩΝ (ΠΡΟΣΩΠΙΚΟ ΑΜΑΞΟΣΤΑΣΙΟΥ) 
της Περιφερειακής Ενότητας Καστοριάς για το 
έτος 2019 (από 1.1.2019 μέχρι 31.12.2019). 

3 

Έγκριση υπερωριακής απασχόλησης Ληξιάρχων 
του Δήμου Κιλκίς από 1.1.2019 ως 31.12.2019. 

4 

Καθιέρωση αποζημίωσης για εργασία καθ' υπέρ¬ 
βαση του υποχρεωτικού ωραρίου υπαλλήλων του 
Εμπορικού και Βιομηχανικού Επιμελητηρίου Πει¬ 
ραιώς για το 2019. 

5 

Έγκριση υπερωριακής απασχόλησης υπαλλήλων 
της Δημοτικής Επιχείρησης Ύδρευσης και Αποχέ¬ 
τευσης Θήβας για το έτος 2019. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στο ΦΕΚ 4713/Β /22.10.2018 
που δημοσιεύθηκε περίληψη της 371/25.7.2018 
(αριθμ. πρωτ. Αποκεντρωμένης Διοίκησης Αττι¬ 
κής: 79859/26814/9.10.2018) απόφασης του Δ.Σ. 
Δήμου Χαλανδρίου. 


ΑΠΟΦΑΣΕΙΣ 

Αριθμ. οικ. 201909 (1) 

Καθορισμός ωραρίου εργασίας σε 24ωρη βάση, 
καθώς και κατά τις Κυριακές και εξαιρέσιμες ημέ¬ 
ρες, των Εποπτών Δημόσιας Υγείας του Τμήμα¬ 
τος Περιβαλλοντικής Υγιεινής και Υγειονομικού 
Ελέγχου, της Διεύθυνσης Δημόσιας Υγείας και 
Κοινωνικής Μέριμνας της Περιφέρειας Δυτικής 
Μακεδονίας / Π.Ε. Καστοριάς, για τα έτη 2019 έως 
και 2023. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 225, 238 και 280 του 
ν. 3852/2010 (ΦΕΚ 87/τ.Α77.6.2010). 

2. Τις διατάξεις του π.δ. 141/2010 (ΦΕΚ 234/τ.Α7 
27.12.2010). 

3. Τις διατάξεις του ν. 2503/1997. 

4. Την αριθμ. 13912/15.5.2017 απόφαση του Υπουργού 
Εσωτερικών (ΦΕΚ 250/τ. Υ.Ο.Δ.Δ./26.5.2017) με την οποία 
διορίστηκε Συντονιστής της Αποκεντρωμένης Διοίκησης 
Ηπείρου Δυτικής Μακεδονίας ο Μιχελάκης Βασίλειος 
του Πολυκάρπου. 

5. Τις διατάξεις του άρθρου 20 του ν. 4024/2011 (ΦΕΚ 
226/τ.Α727.10.2011) όπως τροποποιήθηκε και ισχύει. 

6. Του άρθρου 36 του ν. 3584/2007 (ΦΕΚ 143/τ.Α7 
28.6.2007). 

7. Τις διατάξεις της παρ. 6 του άρθρου 1 της από 
29.12.1980 Πράξεως Νομοθετικού Περιεχομένου του 
Προέδρου της, που κυρώθηκε με το άρθρο πρώτο του 
ν. 1157/1981 (ΦΕΚ Α' 126). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5755/20.12.2018 


8. Της παρ. 3 του άρθρου 2 της υπ' αριθμ. ΔΙΑΔΠ/Γ2γ/ 
ΟΙΚ. 1692/2006 (ΦΕΚ 769/τ.Β'/27.6.2006) «Καθιέρωση 
ωρών προσέλευσης και αποχώρησης των υπαλλήλων 
των δημοσίων υπηρεσιών και των ΝΠΔΔ» όπως τρο¬ 
ποποιήθηκε με την ΔΙΑΔΠ/ΦΒ1 /14757/25.7.2011 (ΦΕΚ 
1659/τ.Β'/26.7.2011) απόφαση του Υπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης 
και ισχύει. 

9. Τ ις διατάξειςτης αριθμ. ΔΙΑΔΠ/Γ2γ/4595/21.2.2007 
(ΦΕΚ 293/τ.Β'/5.3.2007) απόφασης του Υπουργού Εσω¬ 
τερικών, Δημόσιας Διοίκησης και Αποκέντρωσης, σύμ¬ 
φωνα με τις οποίες μεταβιβάζεται στους Γενικούς Γραμ¬ 
ματείς Περιφερειών η αρμοδιότητα για τον καθορισμό 
του ωραρίου εργασίας σε 24ωρη βάση, καθώς και κατά 
τις Κυριακές και εξαιρέσιμες ημέρες, των υπαλλήλων που 
εργάζονται στις ελεγκτικές υπηρεσίες των Νομαρχιακών 
Αυτοδιοικήσεων. 

10. Την κοινή υπουργική απόφαση με αριθμ. οικ. 
2/7093/0022/5.2.2004 «Επέκταση διατάξεων του 
ν. 3205/2003 στο προσωπικό με σχέση εργασίας ιδιω¬ 
τικού δικαίου που ασχολείται στο Δημόσιο, Ν.Π.Δ.Δ. και 
Ο.Τ.Α». 

11 .Τις διατάξεις του άρθρου 90 του π.δ. 63/2005 (ΦΕΚ 
98/τ.Α 722.4.2005). 

12. Τη με αριθμ. Υ1/ΓΠ οικ.52929/3.6.2013 εγκύκλιο 
του Υπουργείου Υγείας σε συνδυασμό με το με αριθμ. 
Υ1/Γ.Π. οικ.121227/20.12.2012 έγγραφο της Δ/νσης Δη¬ 
μόσιας Υγιεινής του Υπουργείου Υγείας, σύμφωνα με το 
οποίο «οι Διευθύνσεις Υγείας και Κοινωνικής Μέριμνας 
των Περιφερειακών Ενοτήτων παραμένουν σε ετοιμό¬ 
τητα επί 24ωρου βάσης όλες τις μέρες του χρόνου για 
άμεση αντιμετώπιση τυχόν περιστατικού λύσσας και τη 
διάθεση αντιλυσσικών εμβολίων». 

13. Τη με αριθμό 3951/εγκ.3/2006 εγκύκλιο του Εισαγ¬ 
γελέα του Αρείου Πάγου, με την οποία ζητά τη διενέργεια 
ελέγχου από τα όργανα των Υγειονομικών Υπηρεσιών, 
στα Καταστήματα Υγειονομικού Ενδιαφέροντος και κατά 
τις νυχτερινές ώρες. 

14. Την έλλειψη σε προσωπικό του κλάδου ΤΕ6 Επο¬ 
πτών Δημόσιας Υγείας, η οποία σε συνδυασμό με τις 
διαρκώς αυξανόμενες υποχρεώσεις της υπηρεσίας δη¬ 
μιουργεί έκτακτες υποχρεώσεις στη λειτουργία της, οι 
οποίες δεν μπορούν να προβλεφθούν. 

15. Το με αριθμ. πρωτ. οικ.216493/2604/27.11.2018 
έγγραφο της Δ/νσης Δημόσιας Υγείας και Κοινωνικής 
Μέριμνας Π.Ε. Καστοριάς σύμφωνα με το οποίο αιτείται 
τον καθορισμό ωραρίου εργασίας των υπαλλήλων της 
σε 24ωρη βάση, καθώς και κατά τις Κυριακές και εξαιρέ¬ 
σιμες ημέρες για τα έτη 2019 έως και 2023 και συγκεκρι¬ 
μένα σε τρεις (3) υπαλλήλους του κλάδου ΤΕ6 Εποπτών 
Δημόσιας Υγείας προκειμένου να ανταπεξέλθουν στις 
υποχρεώσεις τους. 

16. Τις ανάγκες, το είδος και τη μορφή της συγκεκρι¬ 
μένης Υπηρεσίας της Περιφέρειας Δυτικής Μακεδονίας / 
ΠΕ Καστοριάς, καθώς και την ιδιοτυπία των συνθηκών 
λειτουργίας αυτής, οι οποίες επιβάλλουν την καθιέρωση 
της εικοσιτετράωρης εργασίας των υπαλλήλων της και 
κατά τις Κυριακές και εξαιρέσιμες. 

17. Την αριθμ. 214053/18135/23.11.2018 βεβαίωση 
πίστωσης του Τμήματος Λογιστικής και Οικονομικής 


Διαχείρισης της Περιφέρειας Δυτικής Μακεδονίας / ΠΕ 
Καστοριάς. 

18. Την αριθμ. οικ.75532/2.6.2017 (ΑΔΑ:6ΕΥΧΟΡ1 Γ- 
Λ10) απόφαση του Συντονιστή Αποκεντρωμένης Διοί¬ 
κησης Ηπείρου - Δυτικής Μακεδονίας περί ορισμού ως 
αναπληρωτή του Συντονιστή Αποκεντρωμένης Διοίκη¬ 
σης Ηπείρου - Δυτικής Μακεδονίας, τον Αναπληρωτή 
Προϊστάμενο της Γενικής Διεύθυνσης Δασών και Αγροτι¬ 
κών Υποθέσεων, Παπαευθυμίου Νικόλαο του Γρηγορίου, 
αποφασίζουμε: 

Την καθιέρωση ωραρίου εργασίας σε εικοσιτετράω¬ 
ρη (24ωρη) βάση και κατά τις Κυριακές και εξαιρέσιμες 
ημέρες, των Εποπτών Δημόσιας Υγείας του Τμήματος 
Περιβαλλοντικής Υγιεινής και Υγειονομικού Ελέγχου, 
Διεύθυνσης Δημόσιας Υγείας και Κοινωνικής Μέριμνας 
της Περιφέρειας Δυτικής Μακεδονίας / ΠΕ Καστοριάς, 
για τα έτη 2019 έως και 2023. 

Συγκεκριμένα, στην παραπάνω ρύθμιση θα εμπίπτει 
το παρακάτω προσωπικό: 

Τρεις (3) υπάλληλοι, κλάδου ΤΕ6 Εποπτών Δημόσιας 
Υγείας 

Η έκδοση της προαναφερόμενης απόφασης επιβάλλε¬ 
ται για την κάλυψη των παρακάτω εποχικών, εκτάκτων 
και επειγουσών αναγκών: 

•Τον υγειονομικό έλεγχο των καταστημάτων μαζικής 
εστίασης και των Κέντρων Διασκέδασης, τα περισσότερα 
των οποίων λειτουργούν εκτός της διάρκειας ωραρίου 
λειτουργίας των δημοσίων υπηρεσιών ή μόνον εξαιρέ¬ 
σιμες ημέρες και Κυριακές (Κέντρα Διασκέδασης). 

• Τον έλεγχο τροφίμων και των συνθηκών υγιεινής σε 
τοπικές πολιτιστικές εκδηλώσεις (πανηγύρια), σε μεγάλες 
εμποροπανηγύρεις (Άργους Ορεστικού) και σε εκδηλώ¬ 
σεις πανελλαδικής εμβέλειας (ΚίνθΓ ΡθίΤγ Νεστορίου, Κο- 
ρέστεια κ.α.), οι οποίες πραγματοποιούνται εξαιρέσιμες 
ημέρες και Κυριακές. 

• Τον έκτακτο, κατά τις απογευματινές και βραδινές 
ώρες και αυτές των εξαιρέσιμων ημερών και Κυριακών, 
έλεγχο εφαρμογής του αντικαπνιστικού νόμου. 

•Τη διαχείριση διατροφικών κρίσεων (τροφοδηλη- 
τηριάσεις) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής ή και προ¬ 
σφοράς τροφίμων και η διενέργεια επιδημιολογικής δι- 
ερεύνησης. 

•Την αντιμετώπιση εκτάκτων περιπτώσεων ρύπαν¬ 
σης του παρεχόμενου νερού ανθρώπινης κατανάλω¬ 
σης περιλαμβανομένων εκτάκτων δειγματοληψιών και 
έκτακτων υγειονομικών αναγνωρίσεων των συστημάτων 
ύδρευσης. 

•Τη διεκπεραίωση προγραμμάτων ελέγχου ποιότητας, 
του παρεχόμενου από τους δήμους, νερού ανθρώπινης 
κατανάλωσης, περιλαμβανομένης της σύνταξης τεχνι¬ 
κών δελτίων και στατιστικών στοιχείων για την Ευρω¬ 
παϊκή Ένωση. 

•Τη διενέργεια ηχομετρήσεων για τη διαπίστωση ηχο¬ 
ρύπανσης, με δεδομένο ότι, οι ηχομετρήσεις διενεργού- 
νται τις βραδινές ή πρώτες πρωινές ώρες προκειμένου να 
επιτυγχάνονται οι βέλτιστες συνθήκες θορύβου βάθους 
ή να βρίσκονται σε πλήρη λειτουργία τα καταστήματα 
που ελέγχονται. 




Τεύχος Β'5755/20.12.2018 

•Τη διενέργεια υγειονομικού ελέγχου καταστημάτων 
και τροφίμων με αυξημένη συχνότητα κατά τις εορτα¬ 
στικές περιόδους. 

•Τη διεκπεραίωση διοικητικών εργασιών που προκύ¬ 
πτουν από τις δραστηριότητες της υπερωριακής εργα¬ 
σίας και αυξημένες υπηρεσιακές ανάγκες και εκκρεμό¬ 
τητες, λόγω έλλειψης του απαιτούμενου προσωπικού. 

Από την απόφαση αυτή θα προκληθεί δαπάνη ύψους 
6.000,00 € για το έτος 2019 και συνολικά μέχρι και το έτος 
2023 ανέρχεται στο ποσό των 30.000,00 €. 

Όπως αυτό προκύπτει από την με αριθμ. πρωτ. 
214053/18135/23.11.2018 βεβαίωση της Γενικής Δ/νσης 
Εσωτερικής Λειτουργίας Τμήμα Λογιστικής και Οικονο¬ 
μικής Διαχείρισης της Π.Ε. Καστοριάς, στον προϋπολο¬ 
γισμό του οικονομικού έτους 2019 υπάρχουν εγγεγραμ¬ 
μένες πιστώσεις στον ΚΑΕ 0512 ποσού 6.000,00 € για τη ν 
κάλυψη της δαπάνης υπερωριακής απασχόλησης και 
ανάλογες πιστώσεις θα εγγραφούν στους αντίστοιχους 
προϋπολογισμούς και για τα επόμενα έτη μέχρι και το 
2023. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 7 Δεκεμβρίου 2018 

Ο Συντονιστής Αποκεντρωμένης Διοίκησης κ.α.α. 

Ο Προϊστάμενος Γενικής Διεύθυνσης 

Δασών και Αγροτικών Υποθέσεων 

ΝΙΚΟΛΑΟΣ ΠΑΠΑΕΥΘΥΜΙΟΥ 


Αριθμ. 226746/2755 (2) 

Έγκριση υπερωριακής απασχόλησης υπαλλήλων 
της Δ/ΝΣΗΣ ΤΕΧΝΙΚΩΝ ΕΡΓΩΝ ΤΜΗΜΑ ΣΥΓΚΟΙ¬ 
ΝΩΝΙΑΚΩΝ ΕΡΓΩΝ (ΠΡΟΣΩΠΙΚΟ ΑΜΑΞΟΣΤΑΣΙ¬ 
ΟΥ) της Περιφερειακής Ενότητας Καστοριάς για 
το έτος 2019 (από 1.1.2019 μέχρι 31.12.2019). 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 20 του ν. 4354/2015. 

2. Τις διατάξεις της παρ. 10 του άρθρου 12 του 
ν. 2503/1997. 

3. Τις διατάξεις του άρθρου 15 του ν. 2592/1998. 

4. Τις διατάξεις της παρ. 7 του άρθρου 25 του 
ν. 2738/1999. 

5. Τις διατάξεις του άρθρου 104τουπ.δ. 30/1994. 

6. Τις διατάξεις της παραγράφου II τομέας ΣΤ' αριθμός 
1 του άρθρου 186 του ν. 3852/2010 και του π.δ. 146/2010. 

7. Την υπ'αριθμ. 56004/2837 απόφαση του Περιφε¬ 
ρειάρχη Δυτ. Μακεδονίας (ΦΕΚ 2742/25.11.2011 τ.Β') 
περί καθιέρωσης ωραρίου εργασίας σε 24ωρη βάση, 
Κυριακές και αργίες. 

8. Τις διατάξεις της παρ. 1 του άρθρου 176 του 
ν. 4261/2014. 

9. Τ ις εγγεγραμμένες πιστώσεις στον προϋπολογισμό 
της Περιφερειακής ενότητας Καστοριάς, οικονομικού 
έτους 2018, στο φορέα 072 και ΚΑΕ 0511 και ΚΑΕ 0512. 


10. Την ανάγκη καθιέρωσης υπερωριακής εργασίας, 
κατά τις εργάσιμες ημέρες υπαλλήλων της Δ/ΝΣΗΣ ΤΕ¬ 
ΧΝΙΚΩΝ ΕΡΓΩΝ - ΤΜΗΜΑ ΣΥΓΚΟΙΝΩΝΙΑΚΩΝ ΕΡΓΩΝ 
(ΠΡΟΣΩΠΙΚΟ ΑΜΑΞΟΣΤΑΣΙΟΥ) της Περιφερειακής Ενό¬ 
τητας Καστοριάς, αποφασίζουμε: 

Εγκρίνουμε την υπερωριακή εργασία δεκατριών (13) 
υπαλλήλων της Δ/ΝΣΗΣΤΕΧΝΙΚΩΝ ΕΡΓΩΝ -ΤΜΗΜΑ ΣΥ¬ 
ΓΚΟΙΝΩΝΙΑΚΩΝ ΕΡΓΩΝ (ΠΡΟΣΩΠΙΚΟ ΑΜΑΞΟΣΤΑΣΙΟΥ) 
της Περιφερειακής Ενότητας Καστοριάς για το έτος 2019 
(από 1.1.2019 έως και την 31.12.2019). 


Υπηρεσία 

Αριθμός 

Υπαλλήλων 

Σύνολο ωρών 

Δ/ΝΣΗ ΤΕΧΝΙΚΩΝ ΕΡΓΩΝ- 
ΤΜΗΜΑ 

ΣΥΓΚΟΙΝΩΝΙΑΚΩΝ ΕΡΓΩΝ 
(ΠΡΟΣΩΠΙΚΟ 
ΑΜΑΞΟΣΤΑΣΙΟΥ) 

13 

(δεκατρείς) 

3120 

Υπερωρίες 

απογευματινές 

Δ/ΝΣΗ ΤΕΧΝΙΚΩΝ ΕΡΓΩΝ- 
ΤΜΗΜΑ 

ΣΥΓΚΟΙΝΩΝΙΑΚΩΝ ΕΡΓΩΝ 
(ΠΡΟΣΩΠΙΚΟ 
ΑΜΑΞΟΣΤΑΣΙΟΥ) 

13 

(δεκατρείς) 

2496 

Υπερωρίες 

βραδινές 

Δ/ΝΣΗ ΤΕΧΝΙΚΩΝ ΕΡΓΩΝ- 
ΤΜΗΜΑ 

ΣΥΓΚΟΙΝΩΝΙΑΚΩΝ ΕΡΓΩΝ 
(ΠΡΟΣΩΠΙΚΟ 
ΑΜΑΞΟΣΤΑΣΙΟΥ) 

13 

(δεκατρείς) 

2496 
Κυριακές 
και αργίες 


Η Υπερωριακή εργασία των υπαλλήλων του αμαξο¬ 
στασίου με ειδικότητες τέσσερις (4) οδηγοί αυτοκινή¬ 
των - φορτηγών, πέντε (5) χειριστές μηχανημάτων έργων, 
δύο (2) τεχνίτες, ένας (1) Πολιτικός Μηχανικός και ένας (1) 
Πολιτικός ΜηχανικόςΤ.Ε. θα πραγματοποιηθεί ως εξής: 

Υπερωρίες απογευματινές και μέχρι συμπληρώσεως 
είκοσι (20) ωρών ο κάθε υπάλληλος για κάθε μήνα, για 
το έτος 2019 (από 1.1.2019 έως και την 31.12.2019). 

Υπερωρίες βραδινές και μέχρι συμπληρώσεως δέκα 
-έξι (16) ωρών ο κάθε υπάλληλος για κάθε μήνα, για το 
έτος 2019 (από 1.1.2019 έως και την 31.12.2019). 

Υπερωρίες για Κυριακές και αργίες και μέχρι συμπλη¬ 
ρώσεως δέκα -έξι (16) ωρών ο κάθε υπάλληλος για 
κάθε μήνα, για το έτος 2019 (από 1.1.2019 έως και την 
31.12.2019). 

Η έγκριση της υπερωριακής εργασίας των παραπά¬ 
νω υπαλλήλων κρίνεται αναγκαία και επιτακτική για τη 
διεκπεραίωση των εργασιών που άπτονται στο αντικεί¬ 
μενο της Δ/ΝΣΗΣ ΤΕΧΝΙΚΩΝ ΕΡΓΩΝ - ΤΜΗΜΑ ΣΥΓΚΟΙ¬ 
ΝΩΝΙΑΚΩΝ ΕΡΓΩΝ (ΠΡΟΣΩΠΙΚΟ ΑΜΑΞΟΣΤΑΣΙΟΥ) και 
ειδικότερα: 

Τις αυξημένες ανάγκες για την συντήρηση πέραν του 
επαρχιακού δικτύου, του αγροτικού και δασικού δικτύου 
του Νομού, τις καταπτώσεις και ζημιές που προκύπτουν 
λόγω των μεγάλων βροχοπτώσεων της άνοιξης, την αντι¬ 
μετώπιση πυρκαγιών, για την αντιμετώπιση έκτακτων 
καιρικών φαινομένων καθώς και των εργασιών αποχι- 
ονισμού του επαρχιακού οδικού δικτύου του Νομού 
Καστοριάς. 

Η δαπάνη για την πληρωμή της υπερωριακής απασχό¬ 
λησης ύψους 18.000,00 € και 12.000,00 € αντίστοιχα θα 
πληρωθεί από πιστώσεις του προϋπολογισμού της Πε¬ 
ριφερειακής Ενότητας Καστοριάς από τον Ειδικό Φορέα 
072 και τον ΚΑΕ 0511 και ΚΑΕ 0512. 

Η απόφαση αυτή ισχύει από 1.1.2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 10 Δεκεμβρίου 2018 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. 32757 _ (3) 

Έγκριση υπερωριακής απασχόλησης Ληξιάρχων 
του Δήμου Κιλκίς από 1.1.2019 ως 31.12.2019. 

Ο ΔΗΜΑΡΧΟΣ ΚΙΛΚΙΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010. 

2. Τις διατάξεις των άρθρων 48 και 49 του ν. 3584/2007. 

3. Τις διατάξεις του άρθρου 20 του ν. 4024/2011. 

4. Την παρ. Α.1 του άρθρου 20 του ν. 4354/2015, όπως 
συμπληρώθηκε από το άρθρο 52 του ν. 4384/2016. 

5. Την υπ' αριθμ. 2/31029/ΔΕΠ/6.5.2016 Εγκύκλιο του 
Υπουργείου Οικονομικών. 

6. Την με αριθμό 7042/1.3.2017 απόφαση Δημάρχου 
Κιλκίς περί Ορισμού Αντιδημάρχων Δήμου Κιλκίς, με 
θητεία από 1.3.2017 έως και 31.8.2019, και ανάθεση 
αρμοδιοτήτων. 

7. Την με αριθμό 7111/1.3.2017 απόφαση Δημάρχου 
Κιλκίς περί εξουσιοδότησης υπογραφής στους Αντιδη- 
μάρχους. 

8. Την υπ' αριθμ. Φ. 127080/57460/21.12.2010 (ΦΕΚ 
1984/τ.Β722.12.2010) «Υποδιαίρεση ληξιαρχικής περι¬ 
φέρειας Δήμων που συνιστώνται από συνένωση Ο.Τ.Α. 
με το ν. 3852/2010». 

9. Την υπ' αριθμ. 10857/1.9.2014 (ΦΕΚ 2517/τ.Β7 
22.9.2014) απόφαση του Γενικού Γραμματέα Αποκεντρω¬ 
μένης Διοίκησης Μακεδονίας - Θράκης περί «Ανάθεσης 
ληξιαρχικών καθηκόντων Δήμου Κιλκίς, Ν. Κιλκίς», όπως 
τροποποιήθηκε με τις υπ' αριθμ. 6031 /14.5.2015 (ΦΕΚ 
1434/τ.Β'/10.7.2015) και 9230/29.8.2017 (ΦΕΚ 3350/τ.Β7 
22.9.2017) αποφάσεις του Συντονιστή Αποκεντρωμένης 
Διοίκησης Μακεδονίας - Θράκης. 

10. Τις υπηρεσιακές ανάγκες που δημιουργούνται 
από 1.1.2019 ως και 31.12.2019 για την αντιμετώπι¬ 
ση της λειτουργίας των Ληξιαρχείων κατά το Σάβ¬ 
βατο και την Κυριακή, σε εφαρμογή της υπ' αριθμ. 
131360/12503/8.5.2013 εγκυκλίου του Υπουργείου 
Εσωτερικών περί «Τροποποιήσεως Ληξιαρχικού Νόμου 
344/1976 και άλλες διατάξεις», οι οποίες επιβάλλουν 
την υποχρεωτική απασχόληση επτά (7) υπαλλήλων του 
Δήμου μας που εκτελούν καθήκοντα ληξιάρχου σε μη 


εργάσιμες ημέρες και πέραν του κανονικού ωραρίου 
εργασίας. 

11. Το γεγονός ότι έχουν προβλεφθεί οι σχετικές πι¬ 
στώσεις στους ΚΑΕ 10.6012 και ΚΑΕ 10.6022, στον προϋ¬ 
πολογισμό του Δήμου Κιλκίς οικονομικού έτους 2019, για 
την αντιμετώπιση της ανωτέρω δαπάνης, αποφασίζουμε: 

Εγκρίνουμε την υπερωριακή απασχόληση επτά (7) 
υπαλλήλων του Δήμου Κιλκίς, οι οποίοι ασκούν ληξιαρχι¬ 
κά καθήκοντα στις Δημοτικές ενότητες, κατά το χρονικό 
διάστημα από 1.1.2019 έως 31.12.2019 και για έως είκοσι 
(20) ώρες ανά υπάλληλο μηνιαίως, με την προβλεπόμενη 
από το νόμο αποζημίωση, για την κάλυψη των προμνη¬ 
μονευόμενων υπηρεσιακών αναγκών του Δήμου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η δαπάνη της αμοιβής θα βαρύνει τους ΚΑΕ του σκέ¬ 
λους των εξόδων: 

1. ΚΑΕ 10.6012: ποσό 10.500 € 

2. ΚΑΕ 10.6022: ποσό 1.550 € 

του Προϋπολογισμού του Δήμου, οικονομικού έτους 
2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 11 Δεκεμβρίου 2018 

Με εντολή Δημάρχου 

Ο Αρμόδιος Αντιδήμαρχος 

ΑΙΜΙΛΙΟΣ ΝΙΚΟΛΑΪΔΗΣ 


Αριθμ. 4684 _ (4) 

Καθιέρωση αποζημίωσης για εργασία καθ'υπέρ¬ 
βαση του υποχρεωτικού ωραρίου υπαλλήλων 
του Εμπορικού και Βιομηχανικού Επιμελητηρίου 
Πειραιώς για το 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ 
ΕΠΙΜΕΛΗΤΗΡΙΟΥ ΠΕΙΡΑΙΩΣ 
(συνεδρίαση 10/19.11.2018) 

Έχοντας υπόψη: 

1. Τις διατάξεις του ν. 4497/2017, περί Επιμελητηρίων. 

2. Τις διατάξεις του άρθρ. 20 του ν. 4354/2015, «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

3. Το π.δ. 267/12.10.2000 (Οργανισμός Εμπορικού και 
Βιομηχανικού Επιμελητηρίου Πειραιώς). 

4. Την υπ'αριθμ. 29/5.10.2018 απόφαση της Διοικητι¬ 
κής Επιτροπής του Ε.Β.Ε.Π. για παραπομπή του θέματος 
στο Διοικητικό Συμβούλιο του Ε.Β.Ε.Π.. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

6. Τις αυξημένες υπηρεσιακές ανάγκες του Φορέα, 
ομόφωνα αποφασίζουν και εγκρίνουν: 

την καθιέρωση με αποζημίωση εργασίας, καθ' υπέρ¬ 
βαση του υποχρεωτικού ωραρίου των υπαλλήλων, η 
οποία συνδέεται άρρηκτα με την αντιμετώπιση αυξη¬ 
μένων υπηρεσιακών αναγκών, που προκύπτουν λόγω 
των ιδιαίτερα αυξημένων υποχρεώσεων και είναι άκρως 
απαραίτητες για την εύρυθμη λειτουργία της Υπηρεσίας. 
Ενδεικτικά αναφέρονται: η αντιμετώπιση των απαιτή¬ 
σεων της λειτουργίας του Γενικού Εμπορικού Μητρώ¬ 
ου και της Υπηρεσίας μιας Στάσης, η υποστήριξη των 
ανταποδοτικών υπηρεσιών του Επιμελητηρίου προς τα 
μέλη του, η πραγματοποίηση ημερίδων, συνεδρίων και 
εν γένει εκδηλώσεων που στόχο έχουν την υποστήριξη 
του θεσμικού ρόλου του Επιμελητηρίου, οι συνεδριάσεις 
των οργάνων διοίκησής του που πραγματοποιούνται 
εκτός ωραρίου εργασίας, η υποστήριξη εθνικών και 
ευρωπαϊκών προγραμμάτων κ.ά., για 21 υπαλλήλους 
του Επιμελητηρίου και σε κάθε περίπτωση, έως εκατόν 
είκοσι (120) ώρες για κάθε εξάμηνο του έτους 2019 ανά 
υπάλληλο. 

Οι ως άνω αποζημιώσεις δε θα υπερβαίνουν τη σχετική 
πίστωση που έχει προβλεφθεί στον Προϋπολογισμό του 
Ε.Β.Ε.Π., χρήσης 2019, στον ΚΑΕ 0261, ύψους 20.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Δεκεμβρίου 2018 
Ο Πρόεδρος 
ΒΑΣΙΛΗΣ ΚΟΡΚΙΔΗΣ 


Αριθμ. απόφ. 171/15.1 1.2018 (5) 

Έγκριση υπερωριακής απασχόλησης υπαλλήλων 
της Δημοτικής Επιχείρησης Ύδρευσης και Απο¬ 
χέτευσης Θήβας για το έτος 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΘΗΒΑΣ 
(συνεδρίαση 20/15.11.2018) 

Έχοντας υπόψη: 

1. Τις διατάξεις του ιδρυτικού νόμου ν. 1069/1980 
«Περί κινήτρων δια την ίδρυσιν Επιχειρήσεων Υδρεύ- 
σεως και Αποχετεύσεως» (ΦΕΚ Α' 191/23.8.1980) όπως 
τροποποιήθηκαν και ισχύουν μετά το ν. 4483/2017 (ΦΕΚ 
Α' 107/31.7.2017). 

2. Τιςδιατάξειςτου Οργανισμού Εσωτερικής Υπηρεσί¬ 
ας και Κανονισμού Προσωπικού - Εργασίας (Ο.Ε.Υ.Κ.Ε.Π.Ε) 
της Δ.Ε.Υ.Α.Θ. (ΦΕΚ Β' 2109/13.10.2008), όπως αυτός τρο¬ 
ποποιήθηκε με την με αριθμ. 268/28.12.2016 απόφαση 
του Δ.Σ. της Δ.Ε.Υ.Α.Θ. και εγκρίθηκε με τη με αριθμ. 
594/13252 απόφαση του Γενικού Γραμματέα Αποκε¬ 
ντρωμένης Διοίκησης Θεσσαλίας - Στερεός Ελλάδας 
(ΦΕΚ Β' 722/9.3.2017), την σύμφωνα με αυτόν διοικητική 
και οργανωτική διάρθρωση της Δ.Ε.Υ.Α.Θ. και ειδικότερα 
το άρθρο 59 «Ωράριο Λειτουργίας επιχείρησης και Εβδο¬ 
μαδιαία κανονική απασχόληση προσωπικού», όπου κα¬ 
θιερώνεται η λειτουργία των υπηρεσιών της επιχείρησης 


σε εικοσιτετράωρη (24ωρη) βάση καθημερινά, και κατά 
τις εξαιρέσιμες ημέρες και τα Σαββατοκύριακα, όπως 
επιβάλλεται από τις συνθήκες λειτουργίας και το είδος 
και τις ανάγκες των υπηρεσιών που παρέχει η Δ.Ε.Υ.Α.Θ. 
με στόχο την άμεση αποκατάσταση τυχουσών βλαβών 
και την εξυπηρέτηση των καταναλωτών. 

3. Τη με αριθμ. 101/11.5.2017 απόφαση του Δ.Σ. της 
Δ.Ε.Υ.Α.Θ. με θέμα: Κατάταξη προσωπικού της Δημο¬ 
τικής Επιχείρησης Ύδρευσης και Αποχέτευσης Θήβας 
(Δ.Ε.Υ.Α.Θ.) με σύμβαση εργασίας ιδιωτικού δικαίου αό¬ 
ριστου χρόνου στις οργανικές θέσεις του τροποποιημέ¬ 
νου Οργανισμού Εσωτερικής Υπηρεσίας και Κανονισμού 
Προσωπικού - Εργασίας (Ο.Ε.Υ.Κ.Π.Ε.). 

4. Τη με αριθμ. 102/11.5.2017 απόφαση του Δ.Σ. της 
Δ.Ε.Υ.Α.Θ. με θέμα: Τοποθέτηση προσωπικού της Δημο¬ 
τικής Επιχείρησης Ύδρευσης και Αποχέτευσης Θήβας 
(Δ.Ε.Υ.Α.Θ.) στις προβλεπόμενες θέσεις από τον τροπο¬ 
ποιημένο Οργανισμό Εσωτερικής Υπηρεσίας και Κανο¬ 
νισμό Προσωπικού - Εργασίας (Ο.Ε.Υ.Κ.Π.Ε.). 

5. Τη με αριθμ. 12/23.2.2016 απόφαση του ΔΣ της 
Δ.Ε.Υ.Α.Θ. με θέμα: Υπαγωγή των εργαζομένων (με σχέση 
εργασίας Ι.Δ.Α.Χ. και Ι.Δ.Ο.Χ.) και της νομικής συμβού¬ 
λου της Δ.Ε.Υ.Α.Θ. στις μισθολογικές ρυθμίσεις και άλλες 
μισθολογικές διατάξεις του ν. 4354/2015 και κατάταξη 
των ως άνω στα μισθολογικά κλιμάκια του ν. 4354/2015. 

6. Τις διατάξεις του άρθρου 41 του ν. 3979/2011, όπου 
ορίζεται ότι οι εβδομαδιαίες ώρες εργασίας ορίζονται σε 
40 για τους μόνιμους υπαλλήλους και το προσωπικό με 
σχέση εργασίας ιδιωτικού δικαίου αορίστου χρόνου του 
Δημοσίου, των Ο.Τ.Α., των Νομικών Προσώπων Δημοσί¬ 
ου Δικαίου, καθώς και όσων κατηγοριών προσωπικού 
υπηρεσιών και φορέων του Δημοσίου και του ευρύτερου 
δημόσιου τομέα (στην αόριστη νομική έννοια του οποίου 
συμπεριλαμβάνονται κατ'άρθρο 3 του ιδίου νόμου και 
οι Δ.Ε.Υ.Α.) ακολουθούν το ωράριο αυτών. Εν προκειμέ- 
νω, στον ως άνω Οργανισμό Εσωτερικής Υπηρεσίας και 
Κανονισμού Προσωπικού - Εργασίας (Ο.Ε.Υ.Κ.Ε.Π.Ε) της 
Δ.Ε.Υ.Α.Θ., αναφέρεται ότι το προσωπικό της Δ.Ε.Υ.Α.Θ. 
εφαρμόζει το ωράριο των Ο.Τ.Α. και τις επίσημες ημέρες 
αργίας που ακολουθεί ο Δήμος Θηβαίων. 

7. Το ότι και οι εργαζόμενοι με σύμβαση ορισμένου 
χρόνου της Δ.Ε.Υ.Α.Θ., ακολουθούν το ισχύον ωράριο 
για το προσωπικό αορίστου χρόνου της Δ.Ε.Υ.Α.Θ., χωρίς 
να ισχύουν γι'αυτούς ειδικές διατάξεις που προβλέπουν 
ειδικά ωράρια δηλαδή διαφορετικό, μεγαλύτερο ή μι¬ 
κρότερο, ημερήσιο ή εβδομαδιαίο χρόνο εργασίας. 

8. Το ν. 4354/2015 «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών μεταρρυθμίσεων» (ΦΕΚ 176/Α' 16.12.2015) στο 
πεδίο εφαρμογής του οποίου ανήκουν και οι με σχέση 
εργασίας ιδιωτικού δικαίου αορίστου και ορισμένου χρό¬ 
νου, υπάλληλοι των Δ.Ε.Υ.Α., σύμφωνα με την περιπτ. στ. 
παρ. 1 του άρθρου 7 του αυτού νόμου. 

9. Τις διατάξεις του άρθρου 20 Ατού ν. 4354/2015, με 
το οποίο ορίζεται το ύψος και ο τρόπος αποζημίωσης για 
εργασία καθ'υπέρβαση του υποχρεωτικού ωραρίου των 
υπαλλήλων που υπάγονται στο πεδίο εφαρμογής του 
ν. 4354/2015. Σύμφωνα με τις διατάξεις αυτές, 

9.1. Η καθιέρωση με αποζημίωση εργασίας καθ' υπέρ¬ 
βαση του υποχρεωτικού ωραρίου των υπαλλήλων, επι¬ 
τρέπεται μόνο για την αντιμετώπιση εποχικών, έκτακτων 
ή επειγουσών υπηρεσιακών αναγκών. 

9.2. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, ως εξής: α) 
Για απογευματινή εργασία μέχρι 120 ώρες ανά υπάλληλο 
και β) Για υπερωριακή εργασία κατά τις νυχτερινές ώρες 
ή κατά τις Κυριακές και εξαιρέσιμες ημέρες, για υπαλλή¬ 
λους που ανήκουν σε υπηρεσίες που λειτουργούν, βάσει 
νόμου, είτε όλες τις ημέρες του μήνα, είτε σε δωδεκάωρη 
ή εικοσιτετράωρη βάση, μέχρι 96 ώρες για τις νυχτερι¬ 
νές και μέχρι 96 ώρες για τις Κυριακές και εξαιρέσιμες 
ημέρες, ανά υπάλληλο), χωρίς να υπάρχει η δυνατότητα 
αυξομείωσης μεταξύ των δύο εξαμήνων μέσα στο έτος. 

9.3. Στην περίπτωση των Ν.Π.Ι.Δ. όπως η Δ.Ε.Υ.Α.Θ., η 
απόφαση καθιέρωσης υπερωριακής εργασίας εκδίδεται 
από το Διοικητικό της Συμβούλιο, δημοσιεύεται στην 
Εφημερίδα της Κυβερνήσεως και ισχύει από τη δημοσί¬ 
ευσή της σ'αυτήν. 

10. Το ότι παρόλο που δεν ορίζεται ρητά στις διατά¬ 
ξεις του ν. 4354/2015, το Ελ. Συν. επανειλημμένως έχει 
διατυπώσει την άποψη ότι πέραν της δημοσίευσης στην 
Εφημερίδα της Κυβερνήσεως, εξακολουθεί να ισχύει για 
τις κανονιστικές αποφάσεις και το άρθρο 79 παρ. 4 του 
ν. 3463/2006 και ως εκ τούτου θα πρέπει το άρθρο αυτό 
να εφαρμοστεί και στην περίπτωση της Δ.Ε.Υ.Α.Θ. από 
παραπομπή κατ' άρθρο 1 παρ. 1 εδ. 6 του ν. 1069/1980. 

11. Το ότι στο ν. 4354/2015 δεν υπάρχει απαγόρευση 
καταβολής υπερωριακής αμοιβής στους προϊσταμένους 
Γενικής Διεύθυνσης, όπως υπήρχε στο προϊσχύον νομο¬ 
θετικό καθεστώς του ν. 4024/2011. Μάλιστα στους προϊ¬ 
σταμένους Διεύθυνσης ήταν δυνατή η καταβολή αμοιβής 
υπερωριακής απασχόλησης ήδη από την ημερομηνία 
έναρξης ισχύος του άρθρου 176 του ν. 4261/2014 (βλ. 
σχετική εγκύκλιο Υπ. Οικ. Οικ. 2/41768/0022/20.5.2014). 

12. Το ότι ο Γενικός Διευθυντής της Δ.Ε.Υ.Α.Θ., αλλά 
και οι εκάστοτε εισηγητές των εξεταζομένων θεμάτων 
στο Διοικητικό Συμβούλιο, δεν λαμβάνουν την ειδική 
αποζημίωση του άρθρου 3 παρ. 7 του ν. 1069/1980 για 
τη συμμετοχή τους στις συνεδριάσεις του Δ.Σ., διότι έχει 
κριθεί από το Ελ. Συν. ότι δεν δικαιούνται την ειδική αυτή 
αποζημίωση, αλλά μπορούν όταν οι συνεδριάσεις του 
Δ.Σ. λαμβάνουν χώρα εκτός του τακτικού ωραρίου να 
λαμβάνουν υπερωριακή αποζημίωση με βάση τις εκά¬ 
στοτε ισχύουσες γι'αυτούς μισθολογικές διατάξεις. 

13. Την εγκύκλιο Υπ. Οικ. 2/31029/ΔΕΠ/6.5.2016 (Πα¬ 
ροχή οδηγιών για την εφαρμογή των διατάξεων του 
Κεφαλαίου Β' του ν. 4354/2015 (176/Α'). 

14. Την απόφαση Υπ. Οικ. 2/1757/0026/10.1.2017 (ΦΕΚ 
17/12.1.2017 τ.Β') περί καθορισμού δικαιολογητικών για 
την καταβολή αποζημίωσης για υπερωριακή, νυχτερινή, 
Κυριακών και εξαιρέσιμων ημερών εργασία. 

15. Το άρθρο 36 του ν. 3584/2007 «Κύρωση του Κώδι¬ 
κα Κατάστασης Δημοτικών και Κοινοτικών Υπαλλήλων» 
(ΦΕΚ Α' 143/28.6.2007) και ειδικότερα τις παρ. 3,5,6,7, 
8, 9,10 και 11. 

16. Την με αριθμ. 82/26.5.2015 απόφαση του Δ.Σ. της 
Δ.Ε.Υ.Α.Θ. σύμφωνα με την οποία αποφασίζει την «Καθιέ¬ 


ρωση 24ωρης λειτουργίας καθώς και λειτουργίας όλεςτις 
ημέρεςτου μηνά (κατά τα Σάββατα, τις Κυριακές, τις αργίες 
και εξαιρέσιμης ημέρες) του προσωπικού της Δ.Ε.Υ.Α.Θ.». 

17. Από την έγκριση των υπερωριών, σύμφωνα με τη 
με αριθμ. πρωτ. 2517/13.11.2018 βεβαίωση του προϊ¬ 
σταμένου της Δ/νσης Διοικητικών και Οικονομικών υπη¬ 
ρεσιών, θα προκληθεί δαπάνη ύψους μέχρι 18.000,00 
€, ως αποδοχές του προσωπικού και μέχρι 7.800,00 € 
για εργοδοτικές εισφορές. Τα ποσά έχουν προβλεφθεί 
στον υπό έγκριση προϋπολογισμό του έτους 2019, στους 
κωδικούς 60.00.02.00 και 60.00.02.03, ως προς τις απο¬ 
δοχές του προσωπικού και στους κωδικούς 60.03.00.06 
και 60.03.00.07, ως προς τις εργοδοτικές εισφορές. 

18. Τον υπό έγκριση προϋπολογισμό του οικονομι¬ 
κού έτους 2019 στον οποίο θα αναγράφεται πίστωση 
ως εξής: 

18.1. Ποσό 15.000,00 € στον κωδικό: 60.00.02.00 «Υπε¬ 
ρωρίες τακτικών υπαλλήλων». 

18.2. Ποσό 3.000,00 € στον κωδικό: 60.00.02.03 «Υπε¬ 
ρωρίες εκτάκτων υπαλλήλων». 

18.3. Ποσό 6.500,00 € στον κωδικό: 60.03.00.06 «Ερ- 
γοδοτικές εισφορές υπερωριών τακτικών υπαλλήλων». 

18.4. Ποσό 1.300,00 € στον κωδικό: 60.03.00.07 «Ερ- 
γοδοτικές εισφορές υπερωριών εκτάκτων υπαλλήλων». 

19. Αναλόγως θα δεσμευθούν και θα διατεθούν οι 
αναγκαίες πιστώσεις από τον προϋπολογισμό του 
έτους 2019 στους παραπάνω κωδικούς, με πρόβλεψη 
των ποσών για κάθε μήνα. Οι δε υπερωρίες, υλοποιού¬ 
νται δυνάμει και της λήψης των σχετικών αποφάσεων 
Συγκρότησης Συνεργείου Υπερωριακής Απασχόλησης, 
όπως προβλέπεται. 

20. Τον περιορισμένο αριθμό υπαλλήλων της Δ.Ε.Υ.Α.Θ., 
αφενός λόγω συνταξιοδότησης αρκετών από αυτούς 
κατά τα τελευταία έτη και αφετέρου λόγω της αναστολής 
των προσλήψεων και διορισμών μέχρι πρόσφατα. 

21. Την αναμενόμενη πρόσληψη είκοσι (20) υπαλλή¬ 
λων αορίστου χρόνου, διαφόρων ειδικοτήτων, μέσω της 
ολοκλήρωσης της Προκήρυξης 3Κ/2018 του ΑΣΕΠ η 
οποία όμως είναι σε καθυστέρηση λόγω της μη έκδοσης 
μέχρι και σήμερα των Οριστικών Πινάκων επιτυχόντων. 

22. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
από τη ΔΕΥΑΘ υπηρεσιών και της ζωτικής τους σημασίας 
για το κοινωνικό σύνολο, έκδοσης απόφασης καθιέρω¬ 
σης, εργασίας καθ' υπέρβαση του υποχρεωτικού ωρα¬ 
ρίου, για το προσωπικό αορίστου και ορισμένου χρόνου 
της Δ.Ε.Υ.Α.Θ., για το έτος 2019, για την αντιμετώπιση 
εποχικών, έκτακτων ή επειγουσών αναγκών που αφο¬ 
ρούν στην άμεση αποκατάσταση διακοπών και βλαβών 
του δικτύου ύδρευσης - αποχέτευσης και στην πρόληψη 
πρόκλησης ζημιών από εκροές λυμάτων, (με σκοπό την 
απρόσκοπτη λειτουργία των δικτύων ύδρευσης και απο¬ 
χέτευσης, των αντλιοστασίων και των εγκαταστάσεων 
επεξεργασίας νερού και λυμάτων και τη διασφάλιση της 
δημόσιας υγείας), καθώς και στην έγκαιρη και εμπρό¬ 
θεσμη υλοποίηση των απαιτούμενων διοικητικών και 
οικονομικών εργασιών για τη εύρυθμη λειτουργία της 
Επιχείρησης, που δεν μπορούν να εκτελεστούν μέσα στο 
τακτικό ωράριο των υπαλλήλων, αποφασίζει ομόφωνα: 

1. Εγκρίνει και καθιερώνει εργασία καθ' υπέρβαση του 
υποχρεωτικού ωραρίου των υπαλλήλων αορίστου και 
ορισμένου χρόνου της Δ.Ε.Υ.Α.Θ., για το έτος 2019 (α' και 
β'εξαμήνου), καθώς και όσων αναμένεται να διοριστούν 
μέσω της Προκήρυξης 3Κ/2018 ΑΣΕΠ, για την αντιμε¬ 
τώπιση εποχικών, έκτακτων ή επειγουσών αναγκών, ως 
εξής: 

1.1. Απογευματινή υπερωριακή εργασία, εργάσιμων 
ημερών, δώδεκα (12) υπαλλήλων αορίστου χρόνου της 
Δ/νσης Διοικητικών και Οικονομικών Υπηρεσιών που 
υπηρετούν στα Τμήματα, Διοικητικό - Οικονομικό (άτομα 
5), Καταναλωτών (άτομα 4) και Προμηθειών και Διαχεί¬ 
ρισης Υλικών (άτομα 3) και μέχρι 120 ώρες ανά εξάμηνο 
για κάθε υπάλληλο, για άμεσες και έγκαιρες αναβαθ¬ 
μίσεις και επικαιροποιήσεις των ηλεκτρονικών συστη¬ 
μάτων, έκδοση οικονομικών στοιχείων, συμπλήρωση 
και υποβολή φορολογικών και οικονομικών δηλώσεων, 
έγκαιρο προγραμματισμό και σύναψη συμβάσεων και 
διαγωνισμών μελετών, αλλά και για τη συμμετοχή τους 
στις συνεδριάσεις του Δ.Σ. ως εισηγητές των εκάστοτε 
εξεταζομένων θεμάτων, όταν αυτές λαμβάνουν χώρα 
εκτός του τακτικού ωραρίου. 

1.2. Απογευματινή υπερωριακή εργασία, εργάσιμων 
ημερών έντεκα (11) υπαλλήλων αορίστου χρόνου της 
Δ/νσης Τεχνικών Υπηρεσιών που υπηρετούν στα Τμή¬ 
ματα Έργων και Μελετών (άτομα 2), Μηχανολογικού 
Εξοπλισμού (άτομα 1) και Λειτουργίας και Συντήρησης 
Δικτύων (άτομα 8) καθώς και έξι (6) υπαλλήλων ορισμέ¬ 
νου χρόνου που υπηρετούν στο Τμήμα Λειτουργίας και 
Συντήρησης Δικτύων και μέχρι 120 ώρες ανά εξάμηνο 
για κάθε υπάλληλο, αφενός για την άμεση αποκατάστα¬ 
ση διακοπών και βλαβών στο δίκτυο ύδρευσης - απο¬ 
χέτευσης, στις εγκαταστάσεις επεξεργασίας νερού και 
στις εγκαταστάσεις επεξεργασίας λυμάτων, με σκοπό την 
διασφάλιση της αδιάκοπης υδροδότησηςτων δημοτών, 
την πρόληψη πρόκλησης ζημιών από εκροές λυμάτων 
και την προστασία της δημόσιας υγείας, και αφετέρου για 
τις διαδικασίες έγκαιρου προγραμματισμού και σύναψης 
συμβάσεων και διαγωνισμών μελετών. 

1.3. Υπερωριακή νυκτερινή εργασία, εργάσιμων ημε¬ 
ρών, έντεκα (11) υπαλλήλων αορίστου χρόνου της Δ/ 
νσηςΤεχνικών Υπηρεσιών που υπηρετούν σταΤμήματα 
Έργων και Μελετών (άτομα 2), Μηχανολογικού Εξοπλι¬ 
σμού (άτομα 1) και Λειτουργίας και Συντήρησης Δικτύων 
(άτομα 8) καθώς και έξι (6) υπαλλήλων ορισμένου χρό¬ 
νου που υπηρετούν στο Τμήμα Λειτουργίας και Συντή¬ 
ρησης Δικτύων και μέχρι 96 ώρες ανά εξάμηνο για κάθε 
υπάλληλο, για την άμεση αποκατάσταση διακοπών και 
βλαβών στο δίκτυο ύδρευσης - αποχέτευσης, στις εγκα¬ 
ταστάσεις επεξεργασίας νερού και στις εγκαταστάσεις 
επεξεργασίας λυμάτων, με σκοπό την διασφάλιση της 
αδιάκοπης υδροδότησης των δημοτών, την πρόληψη 
πρόκλησης ζημιών από εκροές λυμάτων και την προ¬ 
στασία της δημόσιας υγείας. 

1.4. Υπερωριακή ημερήσια ή νυκτερινή εργασία κατά 
τις Κυριακές και εξαιρέσιμες ημέρες, έντεκα (11) υπαλ¬ 
λήλων αορίστου χρόνου της Δ/νσης Τεχνικών Υπηρε¬ 
σιών που υπηρετούν σταΤμήματα Έργων και Μελετών 
(άτομα 2), Μηχανολογικού Εξοπλισμού (άτομα 1) και 


Λειτουργίας και Συντήρησης Δικτύων (άτομα 8), καθώς 
και των έξι (6) υπαλλήλων ορισμένου χρόνου που υπη¬ 
ρετούν στοΤμήμα Λειτουργίας και Συντήρησης Δικτύων 
και μέχρι 96 ώρες ανά εξάμηνο για κάθε υπάλληλο, για 
την άμεση αποκατάσταση διακοπών και βλαβών στο 
δίκτυο ύδρευσης-αποχέτευσης, στις εγκαταστάσεις 
επεξεργασίας νερού και στις εγκαταστάσεις επεξεργα¬ 
σίας λυμάτων, με σκοπό την διασφάλιση της αδιάκοπης 
υδροδότησης των δημοτών, την πρόληψη πρόκλησης 
ζημιών από εκροές λυμάτων και την προστασία της δη¬ 
μόσιας υγείας. 

1.5. Υπερωριακή απογευματινή εργασία εργάσιμων 
ημερών, ενός (1) υπαλλήλου που ασκεί διοικητικά - γραμ¬ 
ματειακά καθήκοντα και έχει οριστεί να τηρεί τα πρακτι¬ 
κά των συνεδριάσεων του Δ.Σ., και μέχρι 120 ώρες ανά 
εξάμηνο, για την τήρηση και σύνταξη των πρακτικών 
αυτών (εφόσον οι συνεδριάσεις του Δ.Σ. γίνονται κατά 
τις απογευματινές ώρες και μετά το κανονικό ωράριο) 
καθώς και την έγκαιρη καθαρογραφή των αποφάσεων σε 
συμβατική και ηλεκτρονική μορφή, την έγκαιρη διεκπε¬ 
ραίωση της πάσης φύσεως αλληλογραφίας, την ανάρτη¬ 
ση και αποστολή των εγγράφων προς τις προβλεπόμενες 
Αρχές εντός των τασσομένων εκ του νόμου προθεσμιών, 
όταν λόγω έκτακτων και απρόβλεπτων γεγονότων τα 
καθήκοντα αυτά δεν μπορούν να εκτελεστούν εντός του 
κανονικού ωραρίου, έτσι ώστε να διασφαλιστεί η νομι¬ 
μότητα των ενεργειών και η αποτελεσματική λειτουργία 
της Επιχείρησης. 

1.6. Υπερωριακή απογευματινή εργασία εργάσιμων 
ημερών του Γενικού Διευθυντή της Δ.Ε.Υ.Α.Θ., για την 
έγκαιρη διεκπεραίωση των καθηκόντων του, όταν στα 
πλαίσια των αρμοδιοτήτων του αναφύονται εποχικές, 
έκτακτες ή επείγουσες υπηρεσιακές ανάγκες που δεν 
μπορούν να εκτελεστούν εντός του τακτικού ωραρίου, 
καθώς και για συμμετοχή του ως εισηγητή στις συνε¬ 
δριάσεις του Διοικητικού Συμβουλίου της Επιχείρησης, 
όταν αυτές λαμβάνουν χώρα σε ώρες απογευματινές 
και εκτός του τακτικού ωραρίου, και μέχρι 120 ώρες ανά 
εξάμηνο. 

1.7. Απογευματινή υπερωριακή εργασία, εργάσιμων 
ημερών και μέχρι 120 ώρες ανά εξάμηνο (για 6 άτομα) 
καθώς και Απογευματινή υπερωριακή εργασία, εργασί¬ 
μων ημερών και μέχρι 120 ώρες ανά εξάμηνο και Υπε- 
ρωριακή νυκτερινή εργασία, εργάσιμων ημερών και 
μέχρι 96 ώρες ανά εξάμηνο και Υπερωριακή ημερήσια 
ή νυκτερινή εργασία κατά τις Κυριακές και εξαιρέσιμες 
ημέρες και μέχρι 96 ώρες ανά εξάμηνο (για 14 άτομα), 
διαφόρων ειδικοτήτων, οι οποίοι αναμένεται να έχουν 
προσληφθεί και αναλάβει καθήκοντα στα τμήματα της 
Δ/νσης Διοικητικών και Οικονομικών Υπηρεσιών και της 
Δ/νσης Τεχνικών Υπηρεσιών, εντός του πρώτου τριμή¬ 
νου 2019 και μετά την έκδοση Οριστικών Πινάκων Επι- 
τυχόντων της Προκήρυξης 3Κ/2018 ΑΣΕΠ (σύνολο 20 
άτομα). 

2. Για την καταβολή των ανωτέρω σχετικών αποζημι¬ 
ώσεων δεν προκαλείται δαπάνη εις βάρος του κρατικού 
προϋπολογισμού. 

3. Η πληρωμή να γίνει από τους παρακάτω κωδικούς 
προϋπολογισμού της Δ.Ε.Υ.Α.Θ., εντός των ορίων της 

σχετικής δέσμευσης και διάθεσης πίστωσης, σύμφωνα 
με την παρούσα απόφαση: 

3.1.60.00.02.00 «Υπερωρίες τακτικών υπαλλήλων». 

3.2. 60.03.00.06 «Εργοδοτικές εισφορές υπερωριών 
τακτικών υπαλλήλων». 

3.3. 60.00.02.03 «Υπερωρίες εκτάκτων υπαλλήλων». 

3.4. 60.03.00.07 «Εργοδοτικές εισφορές υπερωριών 
εκτάκτων υπαλλήλων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΚΟΣ ΣΤΑΙΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 4713/Β722.10.2018 δημοσιεύθηκε περίλη¬ 
ψη της 371/25.7.2018 (αριθμ. πρωτ. Αποκεντρωμένης 
Διοίκησης Αττικής: 79859/26814/9.10.2018) απόφασης 
του Δ.Σ. Δήμου Χαλανδρίου, η οποία διορθώνεται ως 
προς την ειδικότητα της υπαλλήλου Ευθυμίου Ελένη του 
Κωνσταντίνου, 

από το εσφαλμένο σημείο «ΤΕ ΝΟΣΗΛΕΥΤΩΝ» 
στο ορθό «ΠΕ ΟΙΚΟΝΟΜΙΚΩΝ». 

(Από την Αποκεντρωμένη Διοίκηση Αττικής) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ΐ(4>6ί.αΓ 










